
Se aprobă şi se prezintă Preşedintelui Republicii Moldova spre examinare proiectul de lege privind acceptarea Amendamentului la anexa B a Protocolului de la Kyoto la Convenţia-cadru a Organizaţiei Naţiunilor Unite cu privire la schimbarea climei, adoptat la Nairobi la 17 noiembrie 2006.

Proiect

PARLAMENTUL REPUBLICII MOLDOVA

LEGE

privind acceptarea Amendamentului la anexa B a Protocolului

de la Kyoto la Convenţia-cadru a Organizaţiei Naţiunilor Unite

cu privire la schimbarea climei


Parlamentul adoptă prezenta lege organică.


Art.1. – Republica Moldova acceptă Amendamentul propus de Republica Belarus la anexa B a Protocolului de la Kyoto la Convenţia-cadru a Organizaţiei  Naţiunilor Unite cu privire la schimbarea climei, adoptat la Nairobi la                   17 noiembrie 2006.

Art.2. – Guvernul va întreprinde măsurile necesare pentru realizarea prevederilor Amendamentului nominalizat.


Art.3. – Ministerul Afacerilor Externe şi Integrării Europene va pregăti şi va remite depozitarului instrumentul de acceptare.


Preşedintele Parlamentului

NOTA INFORMATIVĂ

la proiectul Hotărîrii Guvernului "Despre aprobarea proiectului de Lege privind acceptarea Amendamentului la Anexa B a Protocolului de la  Kyoto la Convenţia - cadru a Organizaţiei Naţiunilor Unite cu privire la schimbarea climei"

Informaţii generale.
Pe parcursul sesiunii a 12-a a părţilor la Convenţia-cadru a Organizaţiei Naţiunilor Unite cu privire la schimbarea climei, care a cuprins şi sesiunea a 2-a a părţilor la Protocolul de la Kyoto (6-18 noiembrie 2006, Nairobi, Kenya), la propunerea Republicii Belarus a fost adoptat un amendament la Anexa B a protocolului menţionat. Conform acestui amendament, pentru Republica Belarus au fost stabilite anumite angajamente privind limitarea cantitativă şi reducerea emisiilor gazelor cu efect de seră  în mărime de 92% faţă de anul 1990 pentru prima perioadă de obligaţiuni (anii 2008-2012) a Protocolului de la Kyoto (Decizia Conferinţei părţilor şi Amendamentul respectiv se anexează).

La sfîrşitul anului 2007 în adresa Ministerului Afacerilor Externe şi Integrării Europene a parvenit o adresare din partea Ministerului Afacerilor Externe şi Guvernului Republicii Belarus,  prin care Guvernul Republicii Moldova în calitatea sa de parte la Protocolul de la Kyoto la  Convenţia-cadru a Organizaţiei Naţiunilor Unite cu privire la schimbarea climei, este solicitat să iniţieze procedurile interne pentru intrarea în vigoare a Amendamentului propus de Republica Belarus la Anexa B a protocolului menţionat.

Ministerul Ecologiei şi Resurselor Naturale în calitate de instituţie naţională responsabilă de implementarea prevederilor Protocolului de la Kyoto la  Convenţia-cadru a Organizaţiei Naţiunilor Unite cu privire la schimbarea climei a răspuns pozitiv la solicitarea Ministerului Afacerilor Externe şi Integrării Europeane a Republicii Moldova, susţinînd propunerea Republicii Belarus.

          Aspectul politic.

          Acceptarea Amendamentului propus de Republica Belarus la Anexa B a Protocolului de la  Kyoto la Convenţia - cadru a Organizaţiei Naţiunilor Unite cu privire la schimbarea climei nu contravine politicii interne şi externe promovate de Republica Moldova.
          Aspectul normativ.
În conformitate cu art.20 al Protocolului de la Kyoto, orice parte poate propune amendamente la protocolul menţionat. Însă, pentru ca oricare amendament să fie adoptat de către Conferinţa părţilor, este necesar ca trei pătrimi din părţi să accepte la nivel naţional amendamentul respectiv, îndeplinind procedurile respective. 

          Acceptarea de către Republica Moldova a Amendamentului propus de Republica Belarus la Anexa B a Protocolului de la  Kyoto la Convenţia - cadru a Organizaţiei Naţiunilor Unite cu privire la schimbarea climei nu implică operarea modificărilor şi completărilor în legislaţia în vigoare.

           Aspectul organizatoric.
          Acceptarea Amendamentului menţionat nu implică careva măsuri organizatorice din partea Republicii Moldova.

          Aspectul financiar.

          Acceptarea de către Republica Moldova a Amendamentului propus de Republica Belarus nu necesită careva cheltuieli financiare. 

          Aspectul economic. 
          Acceptarea de către Republica Moldova a Amendamentului propus de Republica Belarus la Anexa B a Protocolului de la  Kyoto va contribui la dezvoltarea în continuare a colaborării economice bilaterale în general şi a celei ecologice în particular. 
          Aspectul temporar.
          Amendamentul propus de Republica Belarus la Anexa B a Protocolului de la  Kyoto va întra în vigoare, pentru acele părţi care l-au acceptat, în termen de 90 de zile de la data înregistrării la depozitar a unui instrument de acceptare de către cel puţin trei pătrimi din numărul părţilor la Protocolul menţionat.

În rezultatul examinării şi avizării proiectului de Lege privind acceptarea Amendamentului la Anexa B a Protocolului de la  Kyoto la Convenţia - cadru a Organizaţiei Naţiunilor Unite cu privire la schimbarea climei de către Ministere şi alte organe ale administraţiei publice centrale, a fost expus acordul lor unic asupra Amendamentului propus de Republica Belarus.

Pornind de la motivele expuse, Ministerul Ecologiei şi Resurselor Naturale consideră oportună acceptarea Amendamentului propus de Republica Belarus. 

Ministrul ecologiei şi

resurselor naturale                                                Violeta IVANOV 

traducere 

                                               ANEXĂ

Amendamentul la Anexa B a Protocolului de la Kyoto

De inclus între aliniatele “Austria” şi “Belgia” a următorului text¹:

“Belarus*”                                                                                     92

                                                                                          Şedinţa a 10-a  plenară 

                                                                                          17 noiembrie 2006

¹ Semnul în formă de steluţă înseamnă, că Belarus se atribuie la numărul de ţări, care se află în procesul de tranziţie la economia de piaţă.

